**Lotte Grepp Knutsen** (født 10. september 1973 i Bærum) er en norsk kommunikasjonsrådgiver og politiker (Arbeiderpartiet). Fra oktober 2021 til oktober 2022 var hun statssekretær i Finansdepartementet. Hun har tidligere hatt en rekke stillinger i Jens Stoltenbergs andre regjering og i Oslo Arbeiderpartis bystyregruppe.

Biografi
--------

Lotte Grepp Knutsen er utdannet sosiolog fra Universitetet i Oslo, og arbeidet en tid i Norsk studentunion under studiene. Fra 1996 til 2000 arbeidet hun i informasjonsstaben i Stortinget, hvorpå hun ble rådgiver i bystyregruppen til Arbeiderpartiet 2001–2005. Deretter tiltrådte Grepp Knutsen i en stilling som rådgiver i JKL Oslo.

Da Anniken Huitfeldt i februar 2008 ble barne- og likestillingsminister, utpekte hun Lotte Grepp Knutsen som sin politiske rådgiver fra samme tid, og fra mars 2009 som statssekretær. Knutsen fulgte med til Kulturdepartementet som statssekretær da Huitfeldt ble kulturminister 20. oktober 2009. Der fikk hun ansvaret for mediesakene, mens statssekretær Lubna Jaffery hadde ansvar for kultursakene. To ganger ble Grepp Knutsen avløst av Roger Solheim i permisjonsperioder. 27. desember 2011 ble Knutsen utnevnt til statssekretær i Helse- og omsorgsdepartementet. 20. april 2012 fikk hun avskjed i nåde.

Hun var konstituert som statssekretær ved Statsministerens kontor mens Rita Skjærvik hadde fødselspermisjon.

I perioden 2013–2015 jobbet hun som seniorrådgiver ved daværende Universitetet i Nordland. I 2015 ble hun ansatt som markeds- og kommunikasjonssjef ved Nord universitet, før hun i perioden 2016–2018 jobbet som kommunikasjonssjef. I 2018 ble hun ansatt som seniorrådgiver i kommunikasjonsbyrået Apeland. I 2019 gikk Lotte Grepp Knutsen videre til Equinor, der hun jobber som rådgiver innen samfunns- og myndighetskontakt.

Lotte Grepp Knutsen har hatt en rekke styreverv, blant annet i OBOS, Ullevaal Stadion og i Oslo Arbeidersamfunn. I 2018 ble hun styremedlem i Norsk Luftfartsmuseum.

Referanser
----------

1. ↑   LinkedIn[Hentet fra Wikidata]
2. ↑  «Offisielt fra statsråd 14. oktober 2021». *Regjeringen.no* **(norsk)**. Statsministerens kontor. 14. oktober 2021. Besøkt 14. oktober 2022. «Lotte Grepp Knutsen, statssekretær for finansminister Trygve Magnus Slagsvold Vedum»
3. ↑  «Endringar blant statssekretærane». *Regjeringa.no* **(norsk nynorsk)**. Statsministerens. 14. oktober 2022. Besøkt 14. oktober 2022. «Lotte Grepp Knutsen har fått avskil i nåde som statssekretær for finansminister Trygve Slagsvold Vedum, med verknad frå 14. oktober 2022.»
4. ↑  «Endringer blant statssekretærene». Statsministerens kontor. 13. januar 2010.
5. ↑  «Hun blir ny sjef på UiN». Avisa Nordland. 17. mars 2015.
6. ↑  «Tidligere statssekretær Lotte Grepp Knutsen blir seniorrådgiver i Apeland». Medier24. 12. august 2018.
7. ↑  «Innlegg: Vi er energipåhopperne». Dagens Næringsliv. 21. januar 2020.
8. ↑  «Styret Norsk Luftfartsmuseum». Norsk Luftfartsmuseum. 31. mai 2019.

Eksterne lenker
---------------

* (no) Lotte Grepp Knutsen hos Stortinget Rediger på Wikidata

* (no) Lotte Grepp Knutsen hos Norsk senter for forskningsdata politikerarkiv (nedlagt) Rediger på Wikidata
* Biografi hos regjeringen.no.
* Lotte Grepp Knutsen på Twitter Rediger på Wikidata

* Lotte Grepp Knutsen på LinkedIn Rediger på Wikidata

|  |  |
| --- | --- |
| Oppslagsverk/autoritetsdata | Stortinget
 |